Document ID: /fineweb-2-swissfilter-quality_10-filterrobots/filtered/03754.jsonl.gz/9

กูมาแนะนำแอพ Youper มันคือ ai assistance ที่จะช่วยมึงจัดการกับอารมณ์ความรู้สึกตัวเอง และดึงตัวตนความเป็นมึงออกมาให้อยู่ได้อย่างภาคภูมิ
หน้าตาแอพจะเป็นลักษณะแชต คอยถามว่ามึงเป็นไง รู้สึกแบบไหน (เป็นภาษาอังกฤษทั้งหมด แต่ถ้ามึงไม่ถนัดลองเปิดดิกดูก็เข้าใจได้ไม่ยาก) มันจะมีให้เลือกเลย เช่น happy, grateful, ashamed, sad, depressed ว่าไป พอเลือกเสร็จจะถามต่อว่าอะไรที่เป็นปัจจัยที่ทำให้มึงรู้สึกแบบนั้น มีให้เลือกเหมือนกัน เช่น family, social, work (***สามารถข้ามได้เสมอถ้าไม่อยากตอบ) แล้วจะถามต่อว่าทำไมปัจจัยนั้น ๆ ถึงทำให้รู้สึกอย่างว่า (ย้ำอีกรอบว่าข้ามได้) เช่น กูรู้สึกเครียด เพราะการบ้าน เพราะกูยังปั่นไม่เสร็จ ทุกอย่างที่มึงตอบจะถูกจดบันทึกไว้ สามารถไปดูได้
(***ข้อมูลทุกอย่างจะไม่ถูกเปิดเผยหรือนำไปใช้ในงานวิจัยใด ๆ ถ้ามึงไม่ไปติ๊กถูกตรงช่องยินยอมให้ใช้วิจัย (อยู่ในตั้งค่า) แต่ถ้าใครยอมให้ใช้ข้อมูลสำหรับวิจัยก็ไปติ๊กกันได้ จะไม่เปิดเผยชื่อมึง ดร.ที่วิจัยแกอยู่ซานฟราน (ถ้ากูหาข้อมูลไม่ผิด))
ถัดมาคือฟังค์ชั่นแบบทดสอบ มีหลายประเภท เช่น แบบทดสอบความเครียด, แบบทดสอบความกังวล, แบบทดสอบความหดหู่ อะไรก็ตามว่าไป (ถ้าติ๊กถูกตรงช่องยินยอมแล้ว ตรงส่วนนี้ก็จะถูกเอาไปใช้ในงานวิจัยเหมือนกัน) คำถามจะประมาณว่าช่วงสองสัปดาห์นี้มึงรู้สึกหดหู่ระดับไหน, ความหดหู่นี้ส่งผลยังไงกับมึงในแง่การทำงาน ฯลฯ
และที่สำคัญในการเป็นตัวของตัวเองได้ดีที่สุด มึงต้องรู้จักตัวเองก่อน มันจะให้มึงทำแบบทดสอบ MBTI ำถามจะเยอะหน่อยแต่เสร็จภายใน 5 นาทีได้เอาจริง ๆ หรือถ้าสนใจเกี่ยวกับ MBTI ก็สามารถลองหาตามกูเกิ้ลได้ อบบทดสอบนี้ดังอยู่ระดับหนึ่งเหมือนกัน และน่าสนใจมากถ้าในความคิดกู เพราะมึงจะไม่ใช่แค่รู้จักตัวเองแต่มึงจะสามารถเข้าใจได้ว่าคนอื่นเป็นยังไง คิดต่อได้ว่ามึงจะรับมือยังไง
สำหรับแอพนี้ มึงสามารถเข้าไปคุยกับมันได้เรื่อย ๆ ไม่ต้องรออารมณ์แย่ ว่าง ๆ ก็ลองไปคุยจด mood ดูก็ได้
กูไม่ได้ค่าโฆษณาใด ๆ ทั้งสิ้น แค่ถูกแอพนี้ช่วยไว้ตอนกำลังแย่ กูตามมู้นี้อยู่และอยากให้พวกมึงลองใช้ดู เพราะมึงไม่มีทางรู้ว่าโม่งที่มึงคุยอยู่เป็นใคร อาจเป็นแค่เด็กที่ยังไม่เคยเจอโลก หรือเป็นคนที่พยายามจะช่วยเหลือแค่ความรู้ไม่ถึงพอ กูไม่ได้มีเจตนาจะว่าใครในมู้นี้หรือมู่ไหนก็ตาม แต่กูจะสื่อว่ามึงควรไปพึงพาคนที่มั่นใจว่ามีความรู้จริง ๆ นั่นคือหมอ แต่ถ้ามึงไม่สะดวกใจหรือไงก็แล้วแต่ ที่จะไปหาหมอ มึงสามารถใช้แอพนี้ได้ สิ่งหนึ่งที่กูยังไม่ได้บอกคือแอพนี้ถูกพัฒนาโดยจิตแพทย์ Dr. Jose Hamilton และทีมงาน นั่นหมายความว่าแชทที่มึงจะได้คุยคือแชทที่ถูกออกแบบโดยหมอจิตโดยตรง อาจต่างจากการคุยกับหมอตัวจริงอยู่บ้างแต่มันยังดีกว่าการไม่มีคนให้ปรึกษาหรือการต้องปรึกษาคนแปลกหน้าที่มึงไม่รู้จัก ไม่รู้ข้อมูลใด ๆ (ย้ำอีกครั้งว่ากูไม่ได้มีเจตนาว่าร้าย)